ดื่มไวน์แล้วไม่อ้วนจริงหรือ? หลากเรื่องสุขภาพน่ารู้ที่ซ่อนอยู่ในแก้วไวน์
ถึงแม้ไวน์จะถูกจัดเป็นเครื่องดื่มแอลกอฮอล์ แต่ก็ใช่ว่ามันจะเป็นเครื่องดื่มที่เกิดมาเพื่อสำหรับการเฉลิมฉลองเท่านั้น เพราะไวน์สีสวยหลากหลายชนิดยังคงแอบซ่อนประโยชน์ที่เกี่ยวข้องกับเรื่องสุขภาพของมนุษย์ไว้ ซึ่งก็ขึ้นอยู่กับปริมาณการดื่มที่เหมาะสมของคุณด้วยไวน์ที่คุณดื่มแอบซ่อนสรรพคุณอะไรไว้บ้าง THE STANDARD ขอพาคุณกระโจนดำดิ่งลงไปในแก้วไวน์พร้อมค้นหาคำตอบด้วยกันดื่มไวน์แล้วช่วย ควบคุมน้ำหนักฟังแล้วคงตาโต เพราะไวน์แดงสามารถช่วยคุณควบคุมน้ำหนักได้ นั่นก็เป็นเพราะแคลอรีในแอลกอฮอล์นั้นไม่ได้มีคุณค่าทางโภชนาการอยู่แล้ว แต่สิ่งที่ช่วยควบคุมน้ำหนักคือ ไพซีแทนนอล (Piceatannol) ซึ่งเป็นสารที่พบได้ในผลไม้หลากหลายชนิด รวมถึงในองุ่นแดงต่างหาก ซึ่งความสามารถของมันคือช่วยยับยั้งการเจริญเติบโตของเซลล์ไขมัน สร้างบทบาทเป็นตัวยับยั้งน้ำหนักไม่ให้เพิ่มขึ้น แต่คุณต้องทำความเข้าใจก่อนนะว่า มันช่วยไม่ให้น้ำหนักเพิ่มขึ้น ไม่ได้หมายความว่ามันจะช่วยคุณลดน้ำหนักนะดื่มไวน์แล้ว ลดความเสี่ยงเป็นอัลไซเมอร์หนึ่งความน่าสนใจของเจ้าไวน์แดงที่พบในงานวิจัยร่วมของสถาบันทางด้านวิทยาศาสตร์โภชนาการและอาหารในสเปน อังกฤษ และสหรัฐอเมริกาบ่งชี้ว่า การดื่มไวน์แดงวันละ 1-3 แก้วสามารถลดภาวะความเสี่ยงต่อภาวะสมองเสื่อมและอัลไซเมอร์ได้ โดยไวน์แดงจะทิ้ง เรสเวอราทรอล (Resveratrol) สารต่อต้านอนุมูลอิสระผ่านลำไส้ของคุณ ซึ่งมีส่วนช่วยในการปกป้องเซลล์ประสาทหรือลดความเสี่ยงของการถูกทำลายได้ ทั้งยังช่วยลดภาวะความเครียดที่เกิดจากการไม่สมดุลของสารอนุมูลอิสระในร่างกาย (Oxidative Stress) ซึ่งนั่นอาจส่งผลไปถึงสุขภาพจิตใจของเราเมื่อยามแก่ตัว รวมไปถึงลดความเสี่ยงของโรคทางระบบประสาทอื่นอย่างพาร์กินสันอีกด้วยดื่มไวน์แล้วช่วยให้ หลับสบายจากงานวิจัยของศาสตราจารย์มาเซลโล อีริติ (Macello Iriti) จากมหาวิทยาลัยมิลาน ในประเทศอิตาลีได้ค้นหาคำตอบของคำถามที่ว่า ดื่มไวน์แล้วช่วยให้หลับสบายจริงหรือ? คำตอบก็คือใช่ เพราะเปลือก เนื้อ และเมล็ดขององุ่นนั้นมีส่วนประกอบของเมลาโทนิน ฮอร์โมนชนิดหนึ่งที่มีส่วนช่วยในการควบคุมการนอนหลับของมนุษย์ เพราะฉะนั้นก็ไม่แปลกหากว่าการดื่มไวน์จะทำให้คุณรู้สึกง่วงนอน แต่หากเป็นการดื่มไวน์แดงที่มีส่วนประกอบของเปลือกและเนื้อขององุ่นที่เข้มข้นกว่า ก็จะทำให้คุณหลับสบายยิ่งขึ้นโรเซไวน์ ความสดชื่นที่มีประโยชน์เผื่อบางคนที่ไม่ได้ชื่นชอบรสชาติเข้มข้นของไวน์แดง ไม่ค่อยเป็นมิตรกับความขม โรเซไวน์ คือทางเลือกที่น่าสนใจเพราะมีส่วนประกอบของเปลือกองุ่นแดงที่มีสารเรสเวอราทรอลซึ่งคุณก็จะได้รับคุณประโยชน์จากมันด้วย อีกทั้งจุดเด่นหนึ่งของโรเซไวน์ก็คือ เป็นชนิดไวน์ที่มีปริมาณแอลกอฮอล์ต่ำกว่าไวน์ประเภทอื่นๆ ดื่มได้ไม่ต้องกลัวอ้วนดื่มแค่ไหนถึงจะพอเหมาะต่อให้ไวน์จะมีประโยชน์ต่อสุขภาพแอบซ่อนอยู่ แต่ก็ใช่ว่าคุณจะดื่มแทนน้ำจนเมามายไปเลยก็ใช่เรื่อง ปริมาณที่พอเหมาะพอควรของการดื่มไวน์นั้นก็ถูกศึกษาจากหลายๆ องค์กร ซึ่งล้วนแล้วแต่พยายามจะให้นิยามของ การดื่มที่เหมาะสม ซึ่งขึ้นอยู่กับวิจารณญาณของคุณผู้ดื่มเอง เราจึงขอรวบรวมปริมาณการดื่มที่เหมาะสมจากหลายๆ สำนักมาให้คุณได้เปรียบเทียบและมองหาความเหมาะสมของตัวเองภาพประกอบ:Pichamon Wannasanอ้างอิง:
ไพซีแทนนอล (Piceatannol) เป็นสารที่พบได้ในผลไม้หลากหลายชนิด รวมถึงในองุ่นแดง ซึ่งความสามารถของมันคือช่วยยับยั้งการเจริญเติบโตของเซลล์ไขมัน สร้างบทบาทเป็นตัวยับยั้งน้ำหนักไม่ให้เพิ่มขึ้นงานวิจัยร่วมของสถาบันทางด้านวิทยาศาสตร์โภชนาการและอาหารในสเปน อังกฤษ และสหรัฐอเมริกาบ่งชี้ว่า การดื่มไวน์แดงวันละ 1-3 แก้วสามารถลดภาวะความเสี่ยงต่อภาวะสมองเสื่อมและอัลไซเมอร์ได้จุดเด่นที่น่าสนใจของโรเซไวน์ก็คือ เป็นชนิดไวน์ที่มีปริมาณแอลกอฮอล์ต่ำกว่าไวน์ประเภทอื่นๆ ดื่มได้ไม่ต้องกลัวอ้วน